12 



sidste Led er afpassede til at udfylde Æggeskallen, idet de 

 krummes stærkt indad og er en Del smallere end den forreste 

 Del af Legemet; desuden bærer sidste Led paa Spidsen en 

 stump, kegledannet Forlængelse (Tavle 1, Fig. 4). 



De sidste Leds skjulte Stilling medfører en Tillæmp- 

 ning med Hensyn til Aandedrætsorganerne, Hos Larverne 

 til de ditroche Hymenopterer er det en Regel, at der 

 findes 9 Par Spirakler: 1 paa 1ste Thoraxled og 8 paa de 8 

 første Bagkropsled. Hos Paniscus -L?irven er imidlertid det 

 9de Spirakel, der skulde findes paa næstsidste Led, faldet helt 

 bort, og det 8de, der findes paa det foregaaende Led, der 

 er omgivet af den afstrøgne Larvehud, er mindre end de 

 andre og svagere udviklet. 



Hovedet har mistet den stærke Kitinisering og har 

 faaet det øvrige Legemes hvide Farve: dog angiver en 

 Stribe paa Hovedets Sider det Felt, som før var brunt. 



Efter nogen Tids Forløb skifter Snylteren for anden 

 Gang Hud uden at forlade Ægget; den afstrøgne Hud krølles 

 saa tilbage og rager ud af den først afkastede. Larvens 

 Form har ikke forandret sig. 



Ved næste Hudskifte antager den imidlertid en hel ny 

 Skikkelse. Den er bleven slankere, og Hovedet mindre i 

 Forhold til det øvrige Legeme, Leddene er stærkt ind- 

 snørede i Randene og er stærkt udvidede i Siderne og paa 

 Ryggen (Tavle 1, Fig. 5). 



Den har nu naaet en saadan Størrelse, at hele næst- 

 sidste og den største Del af sidste Led rager ud af Ægge- 

 skallen. Spidsen af Endesegmentet er imidlertid omdannet 

 til at udfylde Æggeskallen og fastholde Larven. Den bage- 

 ste Del er stærkt udviklet og afsnøret fra de øvrige Led. 

 Bagtil findes en stor, fremstaaende, hesteskoformet Pølse, 

 der i sin Aabning, der vender nedad mod Larvens Bugside, 

 optager en ophøjet Valk, der rager frem paa Undersiden, 

 Disse Dele ligger inde i Æggeskallen og udfylder denne helt, 

 hvorved Larven holdes fast. Desuden omgives den bageste 

 Del af Larven af de afstrøgne og sammenkrøllede Larve- 

 hude. 



